Lav et referat af nedenstående tekst:

Tekst:
Den 30. januar sidste år tog Ina Ritter sin hund med ud på en gåtur i Hadsund intetanende om, at hun kort tid efter ville være forskellen mellem liv og død for en mand. På gåturen kom hun tilfældigt forbi en garage, som var brudt i brand. Og fra garagen hørte Ina Ritter pludselig et råb om hjælp. Ina reddede mandens liv Ved garagen kunne Ina Ritter se en mand, der lå med overkroppen inde i et brændende værksted, hvor branden var kraftigst. Manden lå hjælpeløs og kunne tilsyneladende ikke selv redde sig væk fra flammerne, der allerede havde fået fat i ham. Ina Ritter greb derfor fat i manden og trak ham ud af bygningen og væk fra branden. - Det er vores vurdering, at hvis ikke Ina Ritter omgående havde grebet ind, så ville manden være omkommet i løbet af meget kort tid, skriver Nordjyllands Politi i en pressemeddelelse. Politiet hyldede Ina Den heltegerning fik ikke lov at gå ubemærket hen, så tidligere i denne uge blev Ina Ritter hyldet af Nordjyllands Politi for sin modige handling. Mandag overrakte lederen af Patruljecenter Himmerland, vicepolitiinspektør Poul Severinsen, sammen med politiassistent Peter Siwertsen, der var ’første vogn på stedet’, en såkaldt påskønnelse til Ina Ritter. Med på vejen fik hun disse ord fra vicepolitiinspektør Poul Severinsen: - Resolut trådte du til og fik trukket borgeren ud fra flammerne, hvilket ifølge politipersonalet på stedet reddede hans liv. Ina Ritter fik som tak for sin gode gerning en buket blomster og 1000 kroner. Video: Sidste år reddede to unge kvinder en mand, da han faldt i Limfjorden.

Referat:
Ina Ritter var ude og lufte sin hund i Hadsund, da hun hørte en mand råbe om hjælp. Manden lå hjælpeløs i et brændende værksted. Nu bliver Ina hyldet af Nordjyllands Politi.